เมื่อสองปีก่อนได้ใช้บริการหญิงบริการคนนึงระหว่างกิจกรรมถุงยางเคลื่อนเลยต้องใช้มือขยับถุงแต่บังเอิญมือเป็นแผลอยากทราบว่าแบบนี้จะมีโอกาศติดเชื้อhivไหมครับ
สวัสดีค่ะ HIV เป็นเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนัง เป็นต้นการมีเพศสัมพันธ์ถ้าใส่ถุงยางอนามัยครอบคลุมทุกส่วนของอวัยวะเพศตลอดเลยนั้น โอกาสรับเชื้อก็แทบจะไม่มี แต่หากมีการขยับถุงยางไปมาบ่อยๆ ทำให้บางส่วนของอวัยวะเพศหลุดออกมาสัมผัสกับช่องคลอดหรือสารคัดหลั่งของผู้ติดเชื้อก็มีโอกาสรับเชื้อได้ ส่วนมือเป็นแผล ถ้าแผลเปิดขนาดใหญ่ โดนสารคัดหลั่งโดยตรงมีโอกาสรับเชื้อได้หากผ่านมาถึง 2 ปีแล้ว ก็คงทำได้แค่การตรวจเลือดยืนยัน หากไม่สบายใจกับเหตุการณ์ดังกล่าวอยู่ สามารถไปปรึกษาแพทย์และเจาะเลือดยืนยันการติดเชื้อต่อไป